Na temelju članka 55. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15., 11/15. – pročišćeni tekst, 2/18., 3/18. – pročišćeni tekst, 4/20., 25/20., 3/21. i 4/21. – pročišćeni tekst) i članka 23. stavka 5. Odluke o javnim priznanjima Koprivničko-križevačke županije (''Službeni glasnik Koprivničko-križevačke županije'' broj 9/15., 19/17., 10/18., 25/20. i 4/22. - pročišćeni tekst) župan Koprivničko-križevačke županije 22. veljače 2023. donio je

**O D L U K U**

**o dodjeli Plakete Župana Koprivničko-križevačke županije**

Članak 1.

Za uspjehe u radu i izuzetan višegodišnji doprinos u promicanju i popularizaciji zaštite okoliša i učinkovitog gospodarenja otpadom kroz znanstveni i edukativni rad s ciljem zaštite i unapređivanja kvalitete života građana Koprivničko-križevačke županije, dodjeljuje se Plaketa Župana Koprivničko-križevačke županije

**Dijani Mijač Dretar, dipl. ing. biol.**

**iz Križevaca.**

Članak 2.

Plaketa Župana Koprivničko-križevačke županije uručiti će se povodom obilježavanja 13. travnja - Dana Koprivničko-križevačke županije, na svečanoj sjednici Županijske skupštine Koprivničko-križevačke županije.

Članak 3.

Plaketa Župana Koprivničko-križevačke županije dodjeljuje se u obliku plakete u posebnoj grafičkoj obradi, stiliziranim slovima na podlozi i utisnutim grbom Koprivničko-križevačke županije, kovanice od srebra na kojoj je otisnut grb Koprivničko-križevačke županije s jedne strane, a s druge strane lik zaštitnika Koprivničko-križevačke županije Svetog Marka Križevčanina te novčane nagrade u neto iznosu od 398,17 EUR što po fiksnom tečaju konverzije za 1 EUR=7,53450 kn iznosi 3.000,00 kuna.

Članak 4.

Ova Odluka objavit će se u "Službenom glasniku Koprivničko-križevačke županije".

ŽUPAN

KOPRIVNIČKO-KRIŽEVAČKE ŽUPANIJE

KLASA: 061-01/23-01/7

URBROJ: 2137-02/04-23-2

Koprivnica, 22. veljače 2023.

ŽUPAN

Darko Koren, ing.građ., v.r.